Държавен вестник, бр. 19, 2012 г., стр. 69

БРОЙ  19	
Д Ъ Р Ж А В Е Н  В Е С Т Н И К 	
СТР.  69  
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО  
НА ИКОНОМИКАТА,  
ЕНЕРГЕТИКАТА И ТУРИЗМА
ЗАПОВЕД № РД-16-101 
от 3 февруари 2012 г.
На основание чл. 7, ал. 2, т. 7 и чл. 43, ал. 3 
от Закона за подземните богатства нареждам:
1. Да се проведе неприсъствен конкурс за пре-
доставяне на разрешение за търсене и проучване 
на неметални полезни изкопаеми – индустриални 
минерали, подземни богатства по чл. 2, ал. 1, т. 2 
ЗПБ, в площ „Поляна“ с размер 5,8 кв.км, раз-
положена в землищата на с. Поляна, с. Каменец 
и с. Леярово, община Стралджа, област Ямбол.
2. Срок на разрешението: до 3 години.
3. Срок за провеждане на конкурса: 90 дни от 
датата на обнародване на заповедта в „Държавен 
вестник“.
4. Срок за закупуване на конкурсните книжа: 
Конкурсните документи се получават в стая 905 
на Министерството на икономиката, енергетиката 
и туризма, София, ул. Триадица 8, тел. 9263 230 и 
9263 104, до изтичането на 14 дни от обнародването 
на заповедта в „Държавен вестник“ срещу копие от 
платежно нареждане за закупуване на конкурсните 
книжа на стойност 500 лв., внесени по сметка на 
Министерството на икономиката, енергетиката и 
туризма – IBAN BG 79 BNBG 9661 3000 1026 01, 
BIC BNBGBGSD, БНБ – ЦУ, документ за самолич-
ност на лицето, което представлява кандидата по 
търговска регистрация или по издадено за целта 
изрично нотариално заверено пълномощно за 
представляващия търговеца, посочване на ЕИК 
на търговеца или представяне на удостоверение 
за актуално състояние на търговеца, издадено не 
по-рано от 1 месец преди датата на закупуване 
на конкурсните книжа. 
В платежното нареждане следва да бъде за-
писано „За конкурсни книжа за площ „Поляна“. 
Лицето, представляващо кандидата, подписва и 
декларация за опазване тайната на сведенията, 
които се съдържат в конкурсните книжа. 
5. Срок за приемане на документите за учас-
тие в конкурса:
В 30-дневен срок от обнародването на за-
поведта в „Държавен вестник“ кандидатите 
подават в деловодството на Министерството на 
икономиката, енергетиката и туризма, София, ул. 
Триадица 8, до 17,30 ч. на последния ден, в който 
изтича срокът, писмено заявление за участие в 
конкурса и документите, посочени в т. ІІІ.2.1 от 
конкурсните книжа, включително документ за 
внесена такса в размер 1450 лв. съгласно ПМС 
№ 284 от 2011 г. Таксата се внася по сметка на 
Министерството на икономиката, енергетиката 
и туризма – IBAN BG 79 BNBG 9661 3000 1026 
01, BIC BNBGBGSD, БНБ – ЦУ. В платежното 
нареждане следва да бъде записано „Такса за 
участие в конкурс за площ „Поляна“.
6. Към датата на подаване на заявлението за 
участие в конкурса кандидатите внасят депозит 
в размер 2000 лв. по сметка на Министерството 
на икономиката, енергетиката и туризма – IBAN 
BG 17 BNBG 9661 3300 1026 01, BIC BNBGBGSD, 
БНБ – ЦУ, като прилагат към заявлението платеж-
но нареждане за внесения депозит. В платежното 
нареждане следва да бъде записано „Депозит за 
участие в конкурс за площ „Поляна“.
7. Срок за подаване на офертите: 
В 55-дневен срок от обнародването на заповедта 
в „Държавен вестник“ допуснатите до участие в 
конкурса кандидати подават в деловодството на 
Министерството на икономиката, енергетиката 
и туризма, София, ул. Триадица 8, до 17,30 ч. на 
последния ден, в който изтича срокът, оферта, изгот-
вена съгласно изискванията в конкурсните книжа.
Контрола по изпълнение на заповедта възла-
гам на Делян Добрев – заместник-министър на 
икономиката, енергетиката и туризма. 
За министър: Д. Добрев
2223
МИНИСТЕРСТВО  
НА ОБРАЗОВАНИЕТО,  
МЛАДЕЖТА И НАУКАТА
ЗАПОВЕД № РД-14-12 
от 20 февруари 2012 г.
На основание чл. 11, ал. 3 от Закона за народ-
ната просвета във връзка с чл. 18, ал. 2, т. 1 от 
Правилника за прилагане на Закона за народната 
просвета и чл. 17 от Наредба № 7 от 25.06.2001 г. 
за откриване, преобразуване, промени и закриване 
на частни детски градини и училища разрешавам 
на „Британика България“ – ООД, представлява-
но от Любомир Маринов Лалов, ЕИК 175123295, 
със седалище и адрес на управление София, ж.к. 
Люлин, бл. 027, вх. Е, ет. 3, ап. 91, да открие 
Частна целодневна детска градина „Замъкът на 
Грифин“ – София.
1. Възпитанието и обучението в детската гра-
дина се организират и провеждат по утвърдена 
програма в съответствие с държавното образо-
вателно изискване за предучилищно възпитание 
и подготовка. 
2. Детската градина има право да издава 
удостоверение за завършена подготвителна група.
3. Официалният адрес на Частна целодневна 
детска градина „Замъкът на Грифин“ – София, е: 
София, район „Слатина“, ул. Едисон 47-47Б, УПИ 
№ V 683, кв. І № 26д, местност Гео Милев – По-
дуяне – Редута.
4. Възпитанието и обучението на децата се 
провеждат на адрес: София, район „Слатина“, 
ул. Едисон 47-47Б, УПИ № V 683, кв. І № 26д, 
местност Гео Милев – Подуяне – Редута. 
5. Детската градина се управлява и предста-
влява от Надежда Георгиева Райчева.
Министър: С. Игнатов
2399
НЕОФИЦИАЛЕН РАЗДЕЛ